28. 4. 86 Επίσημη Εφημερίδα των Ευρωπαϊκών Κοινοτήτων Αριθ. C 101/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση της Οικονομικής και Κοινωνικής Επιτροπής για την πρόταση απόφασης 
του Συμβουλίου για τη θέσπιση πολυετών προγραμμάτων Έρευνας και Ανάπτυξης στον 
τομέα του περιβάλλοντος (1986-1990) 
(86/C 101/01) 
Διαδικασία 
Στις 20 Αυγούστου 1985, το Συμβούλιο αποφάσισε, σύμφωνα με τις διατάξεις του άρθρου 198 
της συνθήκης για την ίδρυση της Ευρωπαϊκής Οικονομικής Κοινότητας, να ζητήσει από την 
Οικονομική και Κοινωνική Επιτροπή να γνωμοδοτήσει για την παραπάνω πρόταση 
κανονισμού. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η 
προετοιμασία των σχετικών εργασιών, υιοθέτησε την γνωμοδότηση του στις 4 Φεβρουαρίου 
1986 με βάση την εισηγητική έκθεση του κ. de Grave. 
Η Οικονομική και Κοινωνική Επιτροπή (ΟΚΕ), κατά τη διάρκεια της 234ης συνόδου 
ολομέλειας της (συνεδρίαση της 26ης Φεβρουαρίου 1986) υιοθέτησε ομόφωνα την ακόλουθη 
γνωμοδότηση: 
1. Γενικές παρατηρήσεις 
1.1. Έγκριση και αιτιολογία 
1.1.1. Η ΟΚΕ εγκρίνει το σχέδιο προγράμματος που 
προτείνεται από την Επιτροπή. Κρίνει αναγκαίο να 
διατηρηθεί η έρευνα στην Ευρώπη σε ένα επίπεδο 
ικανοποιητικό σε σχέση με τις άλλες ανεπτυγμένες 
ζώνες. Επίσης, είναι αναγκαίο να ευνοηθεί ο συντονι­
σμός της έρευνας και η αμοιβαία ενημέρωση στο 
εσωτερικό της Κοινότητας, έτσι ώστε να αποφευχθεί η 
επικάλυψη και να έχουν τα ποσά που επενδύονται τη 
μέγιστη δυνατή αποτελεσματικότητα. Το πρόγραμμα, 
άλλωστε, αποτελεί τη βάση για μια γόνιμη διεθνή 
συνεργασία. 
1.1.2. Οι έρευνες στα θέματα της προστασίας του 
περιβάλλοντος, της κλιματολογίας και της βιομηχανι­
κής ασφάλειας είναι, εκτός από ορισμένες εξαιρέσεις, 
μακροπρόθεσμες έρευνες που το αποτέλεσμα τους 
δύσκολα μπορεί να συνδεθεί με μια έννοια βραχυπρόθε­
σμου κέρδους. Είναι λοιπόν πολύ λίγο ελκυστικές για 
τα ιδιωτικά ή δημόσια πανεπιστημιακά ή βιομηχανικά 
ερευνητικά ιδρύματα που συναντούν δυσκολίες, όσον 
αφορά τη χρησιμοποίηση των ποσών που διατίθενται. 
Ωστόσο, είναι αλήθεια ότι αυτές οι έρευνες πιθανότατα 
αποφέρουν μακροπρόθεσμα σημαντικά οφέλη. 
1.2. Χρηματοδότηση 
1.2.1. Το σύνολο του προγράμματος αντιπροσωπεύει 
για την πενταετή περίοδο ποσό 105 εκατομμυρίων ECU 
που κατανέμονται ως εξής: 
— 65 εκατομμύρια ECU για την προστασία του 
περιβάλλοντος, 
— 25 εκατομμύρια ECU για την κλιματολογία, 
— 15 εκατομμύρια ECU για τους τεχνολογικούς 
κινδύνους σοβαρών ατυχημάτων. 1.2.2. Στο σύνολο του πρόκειται για ένα πολύ 
περιορισμένο πρόγραμμα. Η ΟΚΕ υπογραμμίζει ότι για 
την προστασία του περιβάλλοντος —το πιο παλαιό 
πρόγραμμα— η εκτίμηση που έγινε για τα προηγούμενα 
προγράμματα είναι εξαιρετικά θετική. Θα πρέπει να 
εκφρασθεί ικανοποίηση για τα πρώτα αποτελέσματα 
που έχουν επιτευχθεί στον τομέα της κλιματολογίας με 
λίγα χρηματικά μέσα. Όσον αφορά τους τεχνολογικούς 
κινδύνους σοβαρών ατυχημάτων, οι πρόσφατες κατα­
στροφές δικαιολογούν σε σημαντικό βαθμό την προτει­
νόμενη δράση. Αυτός ο τομέας έχει αναπτυχθεί λίγο σε 
ορισμένα κράτη μέλη, αλλά παραμένει περιορισμένος 
στο μεγαλύτερο μέρος της Κοινότητας. Οι σοβαρές 
έρευνες όμως σ' αυτόν τον τομέα είναι εξαιρετικά 
δαπανηρές. Το προτεινόμενο ποσό θα πρέπει να 
θεωρηθεί ως ένα ελάχιστο όριο, κυρίως αν ληφθεί 
υπόψη ο μεγάλος αριθμός των διαφορετικών ουσιών και 
καταστάσεων. Η ΟΚΕ ζητεί λοιπόν να μη μειωθεί με 
κανένα τρόπο αυτό το ποσό των 105 εκατομμυρίων 
ECU. 
1.3. Περιεχόμενο του προγράμματος 
1.3.1. Εκτός από τα τρία υποκεφάλαια που προβλέπο­
νται στο πρόγραμμα, η ΟΚΕ κρίνει ότι θα πρέπει να 
επεκταθεί η έρευνα και στους σεισμούς. Αυτό το 
φαινόμενο έχει πλήξει σοβαρά διάφορα κράτη μέλη και 
ορισμένες φορές πλήττει εντελώς ξαφνικά κράτη μέλη 
στα οποία ο κίνδυνος θεωρείται γενικά περιορισμένος. 
1.3.2. Η ΟΚΕ έχει λόγους να πιστεύει ότι αυτό το 
πρόγραμμα είναι από τεχνική άποψη έτοιμο και 
συνεπώς είναι δυνατό να ενσωματωθεί στο γενικότερο 
πρόγραμμα. 
1.3.3. Η ΟΚΕ ωστόσο δεν θα επιθυμούσε με κανένα 
τρόπο να καθυστερήσει την υιοθέτηση αυτού του 
Αριθ. C 101/2 Επίσημη Εφημερίδα των Ευρωπαϊκών Κοινοτήτων 28. 4. 86 
προγράμματος. Θα μπορούσε λοιπόν κατά τη γνώμη της 
να υιοθετηθεί τυπικά αυτό το τέταρτο κεφάλαιο 
αργότερα ή με ξεχωριστή μορφή. 
1.3.4. Τέλος, υπογραμμίζει ότι, λόγω των περιορι­
σμένων χρηματοδοτικών μέσων του προγράμματος, οι 
πιστώσεις γι' αυτό το τέταρτο κεφάλαιο θα είναι 
αναπόφευκτα πρόσθετες πιστώσεις. 
1.4. Συνεργασία με τρίτες χώρες 
1.4.1. Τα σημερινά ερευνητικά προγράμματα αφή­
νουν προφανώς μεγάλα περιθώρια για επιστημονική 
συνεργασία με τις βιομηχανικές χώρες. 
1.4.2. Θα πρέπει επίσης να αναπτυχθεί η συνεργασία 
—που σήμερα είναι πολύ περιορισμένη— με τις 
αναπτυσσόμενες χώρες, ακόμη κι αν αυτές οι χώρες 
δίνουν ιδιαίτερα προτεραιότητα στα σχέδια που έχουν 
άμεσες επιπτώσεις. 
1.4.3. Τα ερευνητικά προγράμματα στον τομέα της 
κλιματολογίας ή τα προγράμματα τα οποία σχετίζονται 
με την περιβαντολλογική πολιτική στις μεσογειακές 
περιοχές της ΕΟΚ (π.χ. αποδημητικά πουλιά, ερημο-
ποίηση) θα μπορούσαν να αποτελέσουν αντικείμενο 
συνεργασίας με τις μεσογειακές τρίτες χώρες. Η ΟΚΕ 
υπενθυμίζει σχετικά ότι, στη γνωμοδότηση της για την 
προστασία του περιβάλλοντος στη λεκάνη της Μεσο­
γείου ('), αναφέρθηκε στις εργασίες της διάσκεψης του 
Ντακάρ για την ερημοποίηση που έγινε στις 24 Ιουλίου 
1984 και κατά τη διάρκεια της οποίας οι εμπειρογνώμο­
νες υπέδειξαν την κατάρτιση ενός περιφερειακού 
προγράμματος συνεργασίας που θα βασίζεται στην 
προστασία των υδάτων, του εδάφους και της χλωρίδας. 
Η ΟΚΕ μ' αυτή την ευκαιρία καλούσε την Κοινότητα να 
παράσχει την επιστημονική της συνδρομή στα πλαίσια 
κυρίως της πολιτικής της για τη συνεργασία, γιατί είναι 
δυνατό να υπάρξουν συνέπειες απ' αυτό το φαινόμενο 
στην οικο-κλιματολογία των μεσογειακών περιοχών 
της. 
1.4.4. Άλλωστε, η ΟΚΕ υπογραμμίζει ότι, εκτός από 
το ευρωπαϊκό γεωγραφικό τμήμα της, η επικράτεια της 
Κοινότητας καλύπτει συγκεκριμένα τα υπερπόντια 
διαμερίσματα της Γαλλίας. Αυτά παρουσιάζουν, από 
την άποψη του περιβάλλοντος και των κλιματολογικών 
συνθηκών, ειδικά χαρακτηριστικά (κυκλώνες, ...) που 
θα μπορούσαν να αξιοποιηθούν στα πλαίσια της 
συνεργασίας μεταξύ των Ευρωπαϊκών Κοινοτήτων και 
ορισμένων τρίτων χωρών. 
1.5. Διάδοση των αποτελεσμάτων της έρευνας 
1.5.1. Ήδη στο παρελθόν, η Οικονομική και Κοινω­
νική Επιτροπή είχε τονίσει ότι πρέπει να γίνουν πιο 
γνωστά τα αποτελέσματα των ερευνητικών προγραμμά­
των, δεδομένου ότι τα κοινοτικά κεφάλαια που επενδύο­
νται στην έρευνα θα είναι πλήρως αποτελεσματικά μόνο 
αν γίνει επαρκής επένδυση στη διάδοση των αποτελε­
σμάτων τόσο στους επιστημονικούς κύκλους όσο και 
στον τύπο, την κοινή γνώμη, τα κινήματα, τους 
οργανισμούς και τα όργανα που ενδιαφέρονται άμεσα 
για την υιοθέτηση κανονισμών στον τομέα του περιβάλ­
λοντος (2). 
1.5.2. Η ΟΚΕ εκφράζει την ικανοποίηση της για τον 
αυξανόμενο αριθμό δημοσιεύσεων που αποτελούν 
συνέχεια των προηγούμενων προγραμμάτων και που 
αναφέρονται στην πρόταση της Επιτροπής. 
(!) ΕΕ αριθ. C 160 της 17. 7. 1985, σ. 4, σημείο 7.7. 
(2) Βλέπε γνωμοδότηση «Ε & Α 1981-1985» - ΕΕ αριθ. C 353 
της 31. 12. 1980, σ. 16, σημείο 8. 1.5.3. Θεωρεί ότι είναι σημαντικό να μπορέσει η 
Επιτροπή να πραγματοποιήσει ακόμη ένα βήμα, 
ενημερώνοντας πληρέστερα τον επιστημονικό τύπο 
(συμπεριλαμβανομένων και των οπτικοακουστικών 
επιστημονικών μέσων) με την ευκαιρία π.χ. της 
υιοθέτησης του προγράμματος 1986-1990. Η εικόνα της 
Ευρώπης θα ενισχυόταν οπωσδήποτε. Ο τύπος και οι 
ενδιαφερόμενοι επαγγελματικοί κύκλοι είναι πολύ λίγο 
ενημερωμένοι σε γενικές γραμμές γι'αυτή την πτυχή της 
κοινοτικής πολιτικής. 
1.5.4. Εξάλλου, οι οικονομικοί φορείς (π.χ. βιομηχα­
νικές και γεωργικές επιχειρήσεις, εργαζόμενοι) στους 
οποίους βασίζεται η εφαρμογή αυτών των πολιτικών, θα 
δείξουν μεγαλύτερη ευαισθησία, στο βαθμό που θα 
είναι καλύτερα ενημερωμένοι. 
1.6. Διασυνδέσεις μεταξύ έρευνας και πολιτικών που 
αποσκοπούν στην ενθάρρυνση των νέων τεχνολο­
γιών 
1.6.1. Η ΟΚΕ επιθυμεί να υπάρξει επαρκής σύνδεση 
μεταξύ της πολιτικής στον τομέα της έρευνας και των 
πολιτικών που αποσκοπούν στην ενθάρρυνση των νέων 
τεχνολογιών. 
1.7. Διασύνδεση με τα άλλα προγράμματα Ε & Α 
1.7.1. Είναι δύσκολο να αντιληφθεί κανείς τη 
διάρθρωση μεταξύ του προτεινόμενου προγράμματος 
και των σημερινών (PAR, ACE, BRITE κλπ.) και 
μελλοντικών (EUREKA) προγραμμάτων. 
1.7.2. Πάνω απ' όλα, είναι απαραίτητο να υπάρξει 
συντονισμός του προγράμματος του ΚΚΕρ. στα θέματα 
του περιβάλλοντος και της βιομηχανικής ασφάλειας με 
το προτεινόμενο πρόγραμμα, ώστε να είναι συμπληρω­
ματικά και να αποφευχθεί όσο το δυνατό περισσότερο η 
επικάλυψη. 
1.8. Συμμετοχή της βιομηχανίας 
1.8.1. Ως τώρα, οι συμβάσεις που έχουν υπογραφεί με 
τις βιομηχανικές ομάδες είναι πολύ λίγες' αυτό χωρίς 
αμφιβολία απορρέει από το γεγονός ότι η βιομηχανία 
δεν είναι ακόμη έτοιμη γι' αυτό το είδος επιχορηγούμε­
νης έρευνας, αλλά απορρέει επίσης από διοικητικές 
δυσκολίες, για να μην αναφερθούμε στα προβλήματα 
βιομηχανικής ιδιοκτησίας, τα οποία μπορούν, ακόμη 
και σ' αυτόν τον τομέα, να έχουν σε ορισμένες 
περιπτώσεις πρωταρχική σημασία. , 
1.8.2. Στη σημερινή πρόταση, η έμφαση δίνεται στην 
αναγκαία συμμετοχή της βιομηχανίας, ιδιαίτερα στο 
πρόγραμμα για τους τεχνολογικούς κινδύνους σοβαρών 
ατυχημάτων. Θα ήταν, συνεπώς, χρήσιμο να επιτευχθεί 
μεγαλύτερη συμμετοχή της βιομηχανίας σε έναν 
ορισμένο αριθμό περιπτώσεων. 
1.8.3. Η ΟΚΕ κρίνει ότι το ερευνητικό πρόγραμμα 
για το περιβάλλον θα πρέπει κυρίως να συμβάλει στην 
αύξηση της ανταγωνιστικότητας της Κοινότητας 
αναφορικά με τις τεχνολογίες του περιβάλλοντος. 
1.9. Διαβουλεύσεις με τα ενδιαφερόμενα μέλη 
Δεδομένου ότι οι ειδικές προτεραιότητες στα πλαίσια 
των τριών τμημάτων του προγράμματος θα καθοριστούν 
ύστερα από διαβουλεύσεις με την CGC (Γενική 
Συνομοσπονδία Στελεχών), που αποτελείται από κυβερ­
νητικούς εκπροσώπους, η ΟΚΕ κρίνει ότι η Επιτροπή 
28. 4. 86 Επίσημη Εφημερίδα των Ευρωπαϊκών Κοινοτήτων Αριθ. C 101/3 
θα πρέπει επίσης να εξεύρει ικανοποιητικούς τρόπους 
διαβουλεύσεων με τους κοινωνικούς εταίρους, τους 
καταναλωτές και τις ευρωπαϊκές οργανώσεις προστα­
σίας του περιβάλλοντος. 
2. Ειδικές παρατηρήσεις 
2.1. Πρόγραμμα για την προστασία του περιβάλλοντος 
Η ΟΚΕ διαπιστώνει ότι το πρόγραμμα είναι τέλεια 
εξισορροπημένο. Υποβοηθητικά λοιπόν και μόνο 
εφιστά την προσοχή στις ακόλουθες παρατηρήσεις: 
2.1.1. Οι επιπτώσεις των ρυπαντών στην υγεία 
Αυτό το θέμα μπορεί να εξετασθεί μόνο με την 
πραγματοποίηση επιδημιολογικών μελετών. Η Επιτρο­
πή θα πρέπει να φροντίσει να είναι αυτές οι μελέτες 
απολύτως έγκυρες λόγω των μεθοδολογικών δυσκολιών 
που συνεπάγονται. 
2.1.2. Ποιότητα του αέρα 
Αυτό το θέμα έχει πράγματι προτεραιότητα, αλλά θα 
πρέπει να καταβληθεί κάποια προσπάθεια για τη χημεία 
της στρατόσφαιρας (4.4.) η οποία είναι πολύ λίγο 
γνωστή και η οποία μπορεί να παίξει ουσιαστικό ρόλο. 
2.1.3. Μείωση της ρύπανσης 
Όσον αφορά τις «καθαρές» (μη ρυπαντικές) τεχνολο­
γίες, τα σημερινά προγράμματα επίδειξης αποδείχτη­
καν πραγματικά αποτελεσματικά (10.2). Θα ήταν 
σκόπιμο λοιπόν να προταθεί ένα ειδικό πρόγραμμα 
επίδειξης. 
2.1.4. Θέματα που δεν καλύπτονται σήμερα 
2.1.4.1. Η ΟΚΕ δεν μπορεί παρά να εκδηλώσει την 
ανησυχία της για την άνοδο της βίας στην Ευρώπη. 
Φαίνεται ότι είναι δυνατό να εντοπιστούν ορισμένες 
σχέσεις μεταξύ της βίας και της ποιότητας του 
περιβάλλοντος (πλαίσιο ζωής). Ακόμη κι αν αυτό το 
πρόβλημα βρίσκεται έξω από τα σημερινά πεδία της 
έρευνας στα θέματα του περιβάλλοντος, θα ήταν 
χρήσιμο να εξεταστεί ώς ένα βαθμό εν όψει της 
ενδεχόμενης ανάληψης μελλοντικής δράσης. Η εξέτα­
ση αυτή θα μπορούσε ίσως να αρχίσει με την ταξινόμη­
ση των τύπων περιβάλλοντος. 
2.1.4.2. Η ΟΚΕ θα επιθυμούσε επίσης να επεκταθεί 
αυτό το πρόγραμμα και στις έρευνες για την εξυγίανση 
των παράλιων ζωνών. 
2.2. Κλιματολογία 
2.2.1. Αυτό το υποκεφάλαιο αφορά σε μεγάλο μέρος 
του—και δικαιολογημένα—τη μελέτη των επιπτώσεων 
που μπορεί να προβλεφθεί ότι θα έχει η ανθρώπινη 
δραστηριότητα (βιομηχανία, καύση στερεών καυσί­
μων, καταστροφή των δασών) στο κλίμα του πλανήτη. 
Η σημαντική αύξηση της παρουσίας στην ατμόσφαιρα 
C02, χλωριοφθοριούχων υδρογονανθράκων κλπ. μπο­
ρεί να έχει επιπτώσεις που είναι πολύ δύσκολο να 
προσδιοριστούν, ιδιαίτερα επειδή δεν ελέγχουμε ακόμη 
σήμερα όλες τις παραμέτρους της κατάστασης. Η μελέτη των παλαιών κλιματολογικών μεταβολών είναι 
συνεπώς αναγκαία για την επαλήθευση των υποθέσεων 
που αφορούν το μέλλον, και κυρίως των προβλέψεων 
για την ερημοποίηση στη νότια Ευρώπη και την 
αυξανόμενη ερημοποίηση στην Αφρική. 
2.2.2. Η ΟΚΕ υπογραμμίζει επίσης την ανάγκη να 
προχωρήσουν σε βάθος οι έρευνες σχετικά με τα ακραία 
και μη συχνά φαινόμενα που έχουν σημαντικές επιπτώ­
σεις στον άνθρωπο και την οικονομία. Με μια καλύτερη 
πρόβλεψη θα μπορούσαν να μειωθούν οι απώλειες 
ανθρώπινων ζωών και οι οικονομικές ζημίες. 
2.2.3. Το τμήμα του προγράμματος που αφορά την 
«κλιματολογία» αγγίζει τα όρια της μετεωρολογίας. 
Σχετικά μ' αυτό, μπορούμε να υπογραμμίσουμε τα πολύ 
σημαντικά αποτελέσματα που επιτεύχθηκαν ήδη χάρη 
στις πιστώσεις του COST και που οδήγησαν στη 
δημιουργία, στο Reading, κοντά στο Λονδίνο, του 
Ευρωπαϊκού Κέντρου Μεσοπρόθεσμης Μετεωρολογι­
κής Πρόβλεψης. Μπορούν τώρα να γίνουν προβλέψεις 
ενός αποδεκτού επιπέδου αξιοπιστίας για τέσσερις ή 
πέντε ημέρες. Τα πρότυπα που έχουν αναπτυχθεί από το 
Ευρωπαϊκό Κέντρο είναι ήδη ανώτερα από όλα τα 
υπάρχοντα πρότυπα, κυρίως στις Ηνωμένες Πολιτείες 
και την Ιαπωνία, σύμφωνα με συγκριτικές μελέτες που 
έχουν γίνει από την Παγκόσμια Οργάνωση Μετεωρο­
λογίας. 
2.2.4. Η ΟΚΕ εκφράζει την επιθυμία να συνεχίσει 
στο μέλλον η έρευνα να καλύπτει ορισμένα θέματα 
μετεωρολογίας για τα οποία υπάρχει ήδη ευρωπαϊκή 
συνεργασία. Θα πρέπει πράγματι να μη λησμονείται η 
σημασία του οικονομικού και μερικές φορές ανθρώπι­
νου κόστους που έχουν ορισμένα φαινόμενα (θύελλες, 
ομίχλη, παγετός, πλημμύρες) για ένα μεγάλο αριθμό 
δραστηριοτήτων (γεωργία, αλιεία και θαλάσσιες μετα­
φορές, συντήρηση δρόμων και σιδηροδρόμων, εναέριες 
μεταφορές κλπ.). 
2.2.5. Με μια σωστή μετεωρολογική πρόβλεψη 
μπορούν επίσης να προβλεφθούν οι περίοδοι υψηλού 
κινδύνου πυρκαγιάς στα δάση, χιονοστιβάδων, θυελ­
λών κλπ. 
Ορισμένες δράσεις κινδύνου στα πλαίσια του COST 
αφορούν ήδη τη μετεωρολογία: 
— εγκατάσταση πειραματικού δικτύου ωκεάνιων σταθ­
μών (ζώνες που δεν καλύπτονται επαρκώς από τις 
παρατηρήσεις οι οποίες όμως είναι αναγκαίες για τα 
μετεωρολογικά πρότυπα), 
— εναρμόνιση των στοιχείων ραντάρ με σκοπό την 
ανταλλαγή τους με τις γειτονικές χώρες. 
2.2.6. Ωστόσο, είναι εντυπωσιακή η διαπίστωση της 
διαφοράς που υπάρχει ανάμεσα στις πληροφορίες που 
είναι τεχνικά διαθέσιμες και τις πληροφορίες που είναι 
πραγματικά διαθέσιμες με μορφή πρακτική για τους 
χρήστες, τόσο στον τομέα της αγρομετεωρολογίας όσο 
και στον τομέα της αεροπορικής ασφάλειας κλπ. Θα 
πρέπει να καταβληθεί σοβαρή προσπάθεια για τη 
βελτίωση της κατάστασης κυρίως μέσω των νέων 
τεχνολογιών της πληροφόρησης. Ένας ισολογισμός 
των πρακτικών επιπτώσεων θα ήταν χρήσιμος. 
2.3. Τεχνολογικοί κίνδυνοι σοβαρών ατυχημάτων 
2.3.1. Εισαγωγή 
2.3.1.1. Η ΟΚΕ απορρίπτει κατηγορηματικά οποια­
δήποτε σημαντική μείωση αυτού του προγράμματος. 
Αριθ. C 101/4 Επίσημη Εφημερίδα των Ευρωπαϊκών Κοινοτήτων 28. 4. 86 
2.3.1.2. Η ΟΚΕ υπογραμμίζει την αναγκαιότητα 
αυτού του προγράμματος, καθώς επίσης και της 
συνεργασίας σ' αυτόν τον τομέα με τις χώρες στις 
οποίες εξάγονται οι τεχνολογίες (π.χ. Bophal, Μεξικό 
κλπ.). Εκφράζει την ικανοποίηση της για τις έρευνες 
που διενεργούνται ήδη σε ορισμένα κράτη μέλη. 
2.3.1.3. Ο τομέας της χημείας είναι ένας από τους 
βιομηχανικούς τομείς στους οποίους οι πιθανότητες 
ατυχημάτων είναι πολύ υψηλές. Σε σχέση με άλλους 
βιομηχανικούς τομείς υψηλού κινδύνου, όπως είναι ο 
πυρηνικός τομέας, η έρευνα σημειώνει μεγάλη καθυστέ­
ρηση, τόσο σε κοινοτικό επίπεδο όσο και στην 
πλειοψηφία των κρατών μελών. 
2.3.1.4. Η ΟΚΕ υπογραμμίζει ότι η έρευνα θα πρέπει 
να λάβει υπόψη τόσο τα ατυχήματα όσο και τις 
ενδεχόμενες εσκεμμένες ενέργειες. Θα ήταν σκόπιμο να 
καταλήξει ταχύτατα στη λήψη συγκεκριμένων μέτρεων 
πρόληψης και ελέγχου. 
2.3.1.5. Όσον αφορά ορισμένες προτάσεις που απο­
σκοπούν στο ανατεθεί στο ΚΚΕρ. ένα μέρος αυτού του 
προγράμματος, η ΟΚΕ υπογραμμίζει τη σημασία των 
πειραμάτων (φωτιές, εκρήξεις) για τα οποία οι διαθέσι­
μες εκτάσεις είναι σπάνιες. 
2.3.2. Περιεχόμενο 
ΠΡΟΓΡΑΜΜΑ Α 
Πρόκειται σίγουρα για το πιό άμεσα αξιοποιήσιμο 
πρόγραμμα: οι διάφοροι τομείς (Α 1 έως Α 8) έχουν καταγραφεί αρκετά καλά και επίσης υπάρχουν οι 
αντίστοιχες ερευνητικές διαρθρώσεις. Το πρόγραμμα 
θα πρέπει να ενδιαφέρει αρκετούς εξειδικευμένους 
ερευνητικούς οργανισμούς, αλλά και τη βιομηχανία. 
Αυτό το πρόγραμμα θα πρέπει να προωθηθεί κατά 
προτεραιότητα, και να διατεθεί γι' αυτό το μεγαλύτερο 
τμήμα των διαθέσιμων πιστώσεων. Απ' αυτό εξαρτάται 
η εναρμόνιση των μεθολογιών. Αυτή η εναρμόνιση 
είναι κάτι που επείγει να γίνει. Διαφορετικά, το κάθε 
κράτος μέλος θα πρέπει να αναπτύξει τα δικά του 
πρότυπα. 
ΠΡΟΓΡΑΜΜΑ Β 
Οι τομείς που καλύπτονται απ' αυτό το πρόγραμμα είναι 
χωρίς αμφιβολία πιο βασικοί από τους τομείς του 
προγράμματος Ι, αλλά το πρόγραμμα είναι σαφώς 
λιγότερο επεξεργασμένο, με αποτέλεσμα να μην μπορεί 
να προκηρυχθεί διαγωνισμός γι' αυτό με την παρούσα 
του μορφή. Επιπλέον, οι τρεις συνιστώσες του, Β 1, Β 2 
και Β 3, υπόκεινται σε διαρκή εξέλιξη. 
ΠΡΟΓΡΑΜΜΑ Γ 
Οι δραστηριότητες που αφορούν τις καταστάσεις 
έκτακτης ανάγκης (C7 και C8) παρουσιάζουν άμεσο 
ενδιαφέρον. 
Βρυξέλλες, 26 Φεβρουρίου 1986. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση της Οικονομικής και Κοινωνικής Επιτροπής για την πρόταση κανονισμού 
του Συμβουλίου για την τροποποίηση του κανονισμού (ΕΟΚ) αριθ. 1900/85 για την 
καθιέρωση κοινοτικών εντύπων διασάφησης εξαγωγής και εισαγωγής 
(86/C 101/02) 
Στις 23 Ιανουαρίου 1986, το Συμβούλιο, με βάση το άρθρο 198 της συνθήκης για την ίδρυση 
της Ευρωπαϊκής Οικονομικής Κοινότητας, αποφάσισε να ζητήσει από την Οικονομική και 
Κοινωνική Επιτροπή, να γνωμοδοτήσει για την παραπάνω πρόταση κανονισμού. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 5 Φεβρουαρίου 
1986 με βάση την εισηγητική έκθεση κ. Broicher. 
Κατά την 234η σύνοδο της ολομέλειας της (συνεδρίαση της 26ης Φεβρουαρίου 1986) η 
Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση: 
Η Οικονομική και Κοινωνική Επιτροπή συμφωνεί με την πρόταση τροποποίησης. 
Στόχος του παραπάνω κανονισμού είναι η προσαρμογή των εντύπων διασάφησης εξαγωγής 
και εισαγωγής με τα έντυπα που χρησιμοποιούνται για τις ενδοκοινοτικές συναλλαγές. 
Ωστόσο, για να αποφευχθούν αποκλίσεις μεταξύ των κωδίκων που χρησιμοποιούνται αφενός